Online vállalkozás elindítása és beállítása útmutató - 3. rész - Utógondozás
Hogyan indítsuk be első vállalkozásunk online megjelenését? – 3. rész
Egy újdonsült vállalkozó sokszor megijed azoktól a feladatoktól, amiket az online vállalkozás kialakítása követel meg tőle. Domain, tárhely, weboldal, logó, grafikai anyagok, közösségi oldalak, és még lehetne folytatni, mi mindenről kell gondoskodni ilyenkor. Kit keressek meg? Kinek kell fizetni, és mennyit? Ebben a sorozatunkban ezekben segítünk: úgy magyarázzuk el az alapfogalmakat, hogy mindenki megértse, és tudja, holnap kit kell megkeresni, és mivel.
Legutóbbi posztunkban ott tartottunk, hogy elkészült cégünk arculata és ezután a weboldalunk, amit elérhetővé tettük mindenki számára. Sokan úgy gondolják, hogy itt véget is ér az online megjelenéssel kapcsolatos munka, és ezzel már nem is kell többet foglalkozni, legfeljebb, ha valami probléma adódik. Kevesen tervezik már be ilyenkor azt a rendszeres figyelmet, amit a legegyszerűbb oldal is megkíván a tulajdonosától.
Mit kell gondozni egy online vállalkozás weboldalán?
Folyamatosan figyelni kell az oldalunk látogatottságát, sebességét, és ha ez szükséges, többleterőforrást kérni a tárhely / VPS / bérszerver szolgáltatójától. Amennyiben bérszerverünk van, lehetséges, hogy plusz memóriát vagy tárhelyet akarunk betenni, SSD-re váltani (ugyanez a VPS-nél is előfordulhat, bár itt az ilyen bővítések azonnal megtörténhetnek, a RackForestnél a bérszervernél is elég gyorsan elvégzik a technikusok a cseréket). Tárhelyszolgáltatásnál esetleg egy nagyobb csomagba kell váltanunk, mert sok helyet foglalnak a leveleink, vagy nagy fájlokat tárolunk a szerveren.
Amennyiben saját vagy bérszerveren, esetleg VPS-en üzemel az oldal, gondoskodni kell a rajta futó operációs rendszer frissítéséről. Ennek elmulasztása biztonsági kockázatot jelent, valamint kimaradunk esetleg olyan hasznos képességekből, amiket csak az új verzióban érhetünk el. Mi javasoljuk ilyen esetekre az operációs rendszer bérlését: a RackForest ezen szolgáltatás keretében mindig a legfrissebb verziót adja, így ezzel már nem kell foglalkozni többé. Egy gonddal kevesebb.
Amennyiben például WordPress vagy Joomla alapú oldalunk van, ezen tartalomkezelő rendszerek frissítéséről is gondoskodni kell, hiszen ahogy minden szoftveren, idővel ezeken is egyre több biztonsági rést találnak meg a hackerek, amiket folyamatosan be kell foltozni. Erre a munkára szintén meg kell bízni egy hozzáértőt, érdemes ugyanazt a fejlesztőt, aki a weboldalunkat elkészítette. Könnyíti a munkáját és magát a frissítést (meg persze az óradíj alapú elszámolás végösszegét is csökkenti), ha eleve egy egyszerű, kevés plugint tartalmazó oldalunk van.
Ahogy a Google folyamatosan frissíti a keresőmotorjának kiválasztási szempontjait, úgy kell nekünk is alkalmazni azt az oldalunk SEO (keresőmotorra történő optimalizálás) megoldásaiban. Így oldalunk mindig elöl maradhat a keresési találatok között, több ügyfelünk lesz — ezt a munkát nem érdemes megspórolni.
Előfordulhat, hogy az oldalunkba épített Google, Facebook vagy más szolgáltatók beépített kódjaiban, beállításaiban is változtatásokat kell eszközölni, esetleg a cégek új eszközöket adnak a kezünkbe, hogy minél többet megtudjunk a vásárlóink, látogatóink szokásairól (a Google Analytics például szinte alapértelmezett webstatisztika-szolgáltató megoldás). Ezekről is érdemes rendszeresen megkérdezni szakértők véleményét, és ha szükséges, megrendelni a munkát.
Megváltozhat a weboldalak, webshopok jogi környezete. Ilyen volt nemrégiben a GDPR szabályozás, ami megkövetelte mindenkitől, hogy az oldalán megfelelően tájékoztassa a látogatókat, illetve lehetőséget adjon nekik a sütik korlátozására. Az ilyen változtatásokra ugyanúgy szakértő segítségre és fejlesztői támogatásra van szükségünk.
Új fizetési módszerek, szolgáltatók jelennek meg a piacon. Előfordul, hogy át kell gondolnunk, kivel szerződünk a hozzánk látogató, az oldalunkon keresztül fizetni vágyó vásárlók kiszolgálására.
Ha jelszavas belépést biztosítunk a látogatóinknak, itt is érdemes naprakész maradni a legújabb fejlesztésekkel. A kétfaktoros hitelesítés, és a biometrikus azonosítással történő belépés jelenleg a legjobb és legbiztonságosabb lehetőségek erre a célra.
Időnként érdemes dizájnfrissítést is alkalmazni az oldalunkon, hogy a hozzánk látogatók ne unják meg annak kinézetét, és mindig egy friss, megújulni képes cég benyomását keltsük. Két-háromévente mindenképp érdemes elővenni a témát, és a dizájnerrel, fejlesztővel együtt leülni ez ügyben is.
Látjuk, milyen szép hosszúra nyúlik a lista? Ahhoz képest, hogy sokan azt gondolják, az oldaluk élesítése után legfeljebb a kilences pontot kell elővenni legközelebb, elég sok munka akad a saját online megjelenésének karbantartásával, naprakészen tartásával összefüggésben. Érdemes semmit sem elhanyagolni. Erre alapesetben nem kell külön embert alkalmazni, de rendszeresen érdemes leülni a szakértőkkel, hogy együtt átnézzük a lehetőségeket és a jogi környezetet egyaránt.
Tárhely bérlés, Prémium tárhely, VPS bérlés, Dedikált szerverbérlés, Szerver hoszting
Mikor kell VPS, és mikor osztott tárhely?
Hogyan indítsuk be első vállalkozásunk online megjelenését? – 2. rész – Tárhely
Hogyan válasszuk ki a TLD-t, vagyis domain végződést?
online vállalkozás SEO weboldal
Hogyan indítsuk be első vállalkozásunk online megjelenését? – 3. rész2020-05-082020-07-10https://rackforest.com/wp-content/uploads/2017/08/sticky02.pngRackForesthttps://rackforest.com/wp-content/uploads/2020/05/photo-1460925895917-afdab827c52f.jpeg200px200px
Mikor kell VPS, és mikor osztott tárhely?Hírek
Hogyan indítsuk be első vállalkozásunk online megjelenését? – 4. rész – UtógondozásHírek